NaiveNeuron/SloPal huggingface dataset:
Sulík, Richard, poslanec NR SR (2013-10-16):
Ďakujem pekne. Ďakujem za podporu. Pecunia non olet. Ale to chvíľku potrvá, pokiaľ to pochopia aj tí, ktorí navrhujú zákony. No, pán Martvoň, ja teda vás obdivujem, ako vy dokážete nielen v tomto prípade systematicky obhajovať akýkoľvek nezmysel, ktorý sem príde. Myslím si, že toto vás robí veľmi cenným v poslaneckom klube strany SMER. Možnože tým niečo naprávate. Ale poďme teda k tým štatistikám. Tak to, že nejaká štatistika vykazuje, že priemer je päť nocí, nedáva žiaden zmysel, že my musíme teraz dať podmienku piatich dní. Tak keby sme sa už mali o tom baviť, no tak dajme podmienku siedmich dní alebo ôsmich dní, že chceme teda ten priemer zdvihnúť, lebo predpokladám, že čím je to dlhšie, tým je to lepšie. Ale tu iná vec podstatná, o ktorej si dovolím si tvrdiť, vám uniká. Prečo má do tohto štát strkať nos? Toto nie je úloha štátu, sem dostať 2 milióny neviem koľko ľudí ročne. Toto nie je úloha štátu, aj keď to vo väčšine európskych krajín vidia rovnako pomýlene, ale úloha štátu je zabezpečiť, aby mal každý životné minimum, aby sa tu ľahko podnikalo, aby tu bol poriadok, aby tu, skrátka, justícia fungovala. Toto sú úlohy štátu, a nie zabezpečiť xy turistov, ktorí tu majú stráviť z dní. Toto nie je úloha štátu. A keď teda my si povieme, že ale chceli by sme to, lebo je to dobré, lebo budeme sa tak mať všetci lepšie, fajn, zlepšujme podnikateľské prostredie, lebo na jednej strane systematicky strana SMER zhoršuje podnikateľské prostredie a potom akoby kompenzáciu dáva dotácie, ktoré platíme my všetci. Toto je to pomýlené na tejto politike.
Krošlák, Ján, poslanec NR SR (2021-09-22):
Ďakujem za slovo. Pán Urban, ja neviem, či tento váš zákon je kvalitný a dobre spracovaný, ale to, čo ste povedali za rečníckym pultom, so všetkým súhlasím. Úplne s každým jedným slovom, ktoré ste povedali. A celé toto, ako sa začalo aj v tom Maďarsku, tak ja by som len spomenul tú knižku rozprávkovú. A keď len jedno slovné spojenie poviem, tak všetky signálky sa mi rozklikali, rozblikali a nožík sa mi otvoril vo vrecku, a to bolo, že rodovo neutrálny jeleň. Tak to ma dorazilo. Takže... v rozprávke pre deti. Takže s tým, čo ste tu hovorili, so všetkým súhlasím. Neviem ohodnotiť zákon, aký je, ale naozaj s vami súhlasím s každým jedným slovom.
Danko, Andrej, podpredseda NR SR (2024-06-14):
Na vystúpenie navrhovateľa dve faktické. Prvý alebo prvá poslanec Petrík. Tri faktické.
Laššáková, Jana, doterajšia podpredsedníčka NR SR (2016-03-23):
Pán poslanec Viktor Stromček.
Simon, Zsolt, poslanec NR SR (2015-04-21):
Ďakujem pekne. Pán kolega Kollár, miestami som sa aj stratil, lebo sledovať pozmeňujúci návrh a vystúpenie cez hodinu je celkom náročné, ale predsa dovoľte, aby som sa vyjadril. Prečo máte taký dojem alebo prečo si myslíte, že vôbec zo strany SMER niekto má reálny záujem na tom, aby tento problém sa vyriešil tak, ako sa má vyriešiť, teda aby Široký zaplatil, aby niesol zodpovednosť ten, kto problém vytvoril. Samotný SMER minulý týždeň predviedol, že predložil ten návrh na riešenie a potom veľmi rýchlo zdupkal a vynašiel zástupný problém odvolávanie kolegu Figeľa. Ja nie som na rozdiel od vás presvedčený, že SMER je ochotný načúvať akémukoľvek reálnemu a racionálnemu riešeniu, keď v strane SMER je štandardné rozkrádať verejné financie. Keď v zdravotníctve sa predražene nakupuje cétečko, keď na ministerstve hospodárstva rodinkárstvo fičí aj v upratovaní, keď na ministerstve pôdohospodárstva sa kšeftuje s pozemkami, tak je taký názor, že existuje z opozície akýkoľvek názor, ktorý by SMER prijal? Nie je to tak. SMER chce riešiť problém miesto Širokého, Široký je dosť horúci zemiak pre Fica. A preto musí nájsť riešenie také, ktoré Širokého bolieť nebude. Ďakujem.
Zmajkovičová, Renáta, podpredsedníčka NR SR (2012-10-25):
Pán poslanec Hraško, máte procedurálny?
Nicholsonová, Lucia, poslankyňa NR SR (2014-12-10):
Ďakujem veľmi pekne. No ja chcem reagovať teda na Jozefa Mihála v tom duchu, že skutočne sa vám podaril veľmi pekný kúsok, priatelia z OĽaNO, že ste toto navrhli a že ste to navrhli takým spôsobom, ako ste to navrhli, veľmi rozumný. A teda mne sa to veľmi páči. Naozaj Jozef spomínal ten náš návrh, aby sa teda automaticky predlžovalo to poberanie príspevkov na starostlivosť o dieťa. A si myslím, že toto má skutočne to rácio. To znamená, že v prípade ak dieťa sa nedostane do škôlky, aby bolo možné poberať ten príspevok na starostlivosť o dieťa, lebo potom zostáva rodičovi naozaj len tá súkromná škôlka, respektíve profesionálna nejaká iná starostlivosť o dieťa. A to nie je vždy jednoduché, hlavne to nie je vždy zadarmo. Takže ešte by som to dala do takého porovnania s tým, čo priniesol kolega Beblavý, tým návrhom, teda my sme ho nepodporili. A o to ľahšie sa nám podporuje tento váš. Takže gratulujem. A ja teda strašne dúfam, že sa vám podarí s tým uspieť dobre.
Hort, Milan, podpredseda NR SR (2010-11-30):
Reagovať bude pán poslanec Matej. Nech sa páči.
Hrnčiar, Andrej, podpredseda NR SR (2018-06-21):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. O slovo požiadal pán navrhovateľ, nech sa páči.
Pčolinský, Peter, podpredseda NR SR (2023-01-26):
Na vaše vystúpenie je jedna faktická poznámka. Pán poslanec Šefčík.
Mikloško, Jozef, poslanec NR SR (2014-06-10):
Ďakujem za porozumenie, aby som nemusel čakať, kedy dôjdem na rad. Ja len tri kratučké poznámky. Jedna je tá, že tá kresťanka v Sudáne, jej, chvalabohu, už zrušili trest smrti a sľúbili, že ju prepustia v týchto dňoch. Fakt som mal nutkanie sem dať taký bod, ale videl som, že to asi neprejde, ale podpisovka bola medzinárodná, veľká. Keď som ju ja podpísal, bolo tam 300-tisíc ľudí už podpísaných. Chvalabohu, takýto tlak na ľudí, ktorí tentokrát bol z Bruselu aj organizovaný niektorými rozumnými ľuďmi, sa presadil. Druhá poznámka je, že emigranti, azylanti. V tomto smere Slovensko je pomalé. Samozrejme, zvažuje, aby sme sem neposunuli teroristov a lumpov. Dokonca niekto mi povedal, veľmi zodpovedný, že 90 % z tých ľudí, čo sem chodí, nemá dobré úmysly, ale to nechcem posudzovať, ale keď som včera videl, ja som v Taliansku dlho žil, že včera tam prišlo niekoľko tisíc emigrantov, za tento rok došlo do Talianska 30-tisíc ľudí a tí ľudia sú stále prijímaní, nejakým spôsobom sortírovaní, niektorí sú vracaní, ale je to obrovská úloha pre ten štát, ktorý má také široké pobrežie. Posledná vec je ‒ tí úžerníci. Vystupuješ troška tvrdo, iste máš k tomu dôvody, ale treba pochváliť pani Jankovskú, ktorá je štátna tajomníčka ministra práce, sociálnych vecí; ministerstva spravodlivosti, pardon; ktorá svojimi materiálmi a svojimi školeniami a postojmi proti úžerníkom a v prospech ľudí, ktorí majú dlžoby a sú v pazúroch týchto ľudí, skutočne veľa robia. Ospravedlňujem sa, myslel som si, že ona je tiež zo sociálnych vecí. Ďakujem.
Paška, Pavol, predseda NR SR (2012-08-02):
Hovoríme o priestoroch pri vstupe do Národnej rady, nie vo foyer Národnej rady. Dobre. Poďme (reakcia z pléna a smiech v sále), poďme ďalej, prosím vás. Pán poslanec, kľudne organizujte, ľudia majú právo sa vyjadriť akýmkoľvek spôsobom. Takže prestúpime teraz k opakovanej voľbe. [Rokovanie o návrhu na voľbu členov Správnej rady Ústavu pamäti národa (tlač 103) – opakovaná voľba.] Poprosím skrutátorov a overovateľov, aby zaujali svoje miesta a zároveň aby odvolili ako prví. Chcem vás, kolegyne, kolegovia, požiadať ešte... (Ruch v sále.) Poprosím vás, kolegyne, kolegovia, ukázalo sa aj pri predchádzajúcej voľbe, že veľa hlasovacích lístkov je neplatných preto, lebo poslankyne a poslanci vyjadria svoju vôľu len u toho kandidáta, koho chcú voliť. Takže poprosím, aby ste u všetkých kandidátov označili svoj prejav vôle pri hlasovaní. Ďakujem. (Akt tajného hlasovania.)
Grendel, Gábor, podpredseda NR SR (2020-07-24):
Pán poslanec Mizík, s faktickou poznámkou.
Beluský, Martin, poslanec NR SR (2021-07-23):
Ďakujem za slovo, pán podpredseda. Pán podpredseda, chcem vám dať do pozornosti uznesenie č. 103 výboru Národnej rady Slovenskej republiky pre zdravotníctvo z 23. júla 2021 o určení spravodajcu gestorského výboru pre prvé čítanie o vládnom návrhu zákona, ktorým sa mení a dopĺňa zákon o ochrane, podpore a rozvoji verejného zdravia, podľa ktorého, tohto uznesenia výbor určuje poslankyňu Janu Bittó Cigánikovú za spravodajkyňu k predmetnému návrhu zákona, pričom nie je určený žiadny náhradník ani alternát. Preto mám za to, že jediný spravodajca, ktorý tu môže sedieť, je pani Cigániková. Preto vás prosím o prerušenie schôdze, kým nebude prítomná. Ďakujem pekne.
Laurenčík, Milan, podpredseda NR SR (2020-12-01):
Pán poslanec Fico, prosím, stlačte si faktickú poznámku, aby ste mal dve minúty. S reakciou na faktické poznámky bude reagovať pán poslanec Robert Fico.
Laššáková, Jana, podpredsedníčka NR SR (2013-01-30):
Na vystúpenie pána poslanca s faktickou poznámkou sa hlási pán poslanec Huba. Končím možnosť prihlásiť sa s faktickými poznámkami. Pán poslanec Huba, nech sa páči.
Glváč, Martin, podpredseda NR SR (2019-03-26):
Ďakujem. Pýtam sa, či sa chce do rozpravy prihlásiť niekto ústne. Nie je tomu tak. Vyhlasujem rozpravu za skončenú. Pýtam sa spoločného spravodajcu, či sa chce vyjadriť k rozprave a súčasne ho žiadam, aby ste oznámili termín hlasovania o vrátenom návrhu zákona.
Hrnčiar, Andrej, podpredseda NR SR (2019-10-22):
Otváram všeobecnú rozpravu, do ktorej sa nikto neprihlásil. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Pristúpime k prvému čítaniu o návrhu poslankyne Zuzany Zimenovej, nie je v rokovacej sále, čiže jeden, dva, tri zákony, ktoré má pani poslankyňa, tlač 1686, 1687 a 1688, prepadávajú na koniec schôdze. Ďalším bodom programu je prvé čítanie o návrhu poslancov Národnej rady Slovenskej republiky Vladimíra Slobodu a Natálie Blahovej na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov . Návrh zákona je uverejnený ako tlač 1689, návrh na jeho pridelenie na prerokovanie výborom je v rozhodnutí č. 1793. Dávam slovo poslancovi Vladimírovi Slobodovi, aby návrh zákona uviedol a poprosím, aby ste dali vedieť pani poslankyni Nehézovej, ktorá je spravodajkyňa, aby sa dostavila do rokovacej sály.
Kažimír, Peter, podpredseda vlády a minister financií SR (2018-06-19):
Ďakujem veľmi pekne. Novela zákona má za cieľ naplniť úlohu z programového vyhlásenia vlády, a to hlavne sa má zamerať na zvýšenie ochrany finančného spotrebiteľa pri distribúcii finančných služieb, na zvýšenie transparentnosti a prehľadnosti nákladov finančných sprostredkovateľov spojených s distribúciou finančných služieb. Snažíme sa zvýšiť prehľadnosť a transparentnosť provízií finančných sprostredkovateľov a aj obmedziť prenos finančnej záťaže na finančných spotrebiteľov, vyplývajúcu zo zvyšovania distribučných nákladov. Táto novela je relatívne; alebo ten zákon je relatívne rozsiahly, ja by som vás chcel upozorniť hlavne na predložené poslanecké návrhy, ktoré obsahujú nasledovné zásadné zmeny. V prípade, ktoré sa týkajú poistného sektora, vypúšťajú sa formuláre o jednotlivých zložkách poistného a ich presunutie do vyhlášky, do podzákonnej normy, znižujú sa percentá v týchto pozmeňovacích návrhoch, znižujú sa percentá stanovené na investovanie a stanovenie odkupnej hodnoty a percentá sa stanovujú len na prvé tri roky. Po uplynutí troch rokov nie je určená žiadna regulácia, iba regulácia v zmysle, že tá odkupná hodnota musí byť kladná. Čo sa týka bankového sektoru, takisto vypúšťame formuláre o odmene sprostredkovateľa a ich presunutie do vyhlášky ministerstva financií Slovenskej republiky, to znamená do podzákonnej normy. Vypúšťa sa tzv. pay as you go, postupné vyplácanie odmeny počas troch rokov bez náhrady, a vypúšťa sa tzv. upfronty bez náhrady, výplata väčšej časti odmeny v prvom roku. Je tu takisto pozmeňovací návrh, ktorý hovorí o úplnom vypustení úverov na bývanie bez náhrady z regulácie provízií. V bankovej časti zostalo stropovanie odmeny sprostredkovateľov vo výške 1,5 % z poskytnutého úveru nad 10-tisíc eur. Všetko ostatné bolo pozmeňujúcimi návrhmi vypustené bez náhrady. Zmena zákona je aj o štatutárnom audite, po dohode s rezortom financií sa dopĺňa nový čl. VI, ktorým sa do zákona o štatutárnom audite dopĺňajú aj pobočky poisťovní a zaisťovní iného členského štátu. Dôležitá je takisto zmena navrhnutá poslancami, ktorá sa týka účinnosti, ide o spustenie nového režimu regulácie, sa posunul z 1. júla 2019 na 1. január 2020, tak aby mali dotknuté subjekty dostatok času na prispôsobenie sa novým požiadavkám. Toľko tým, ktorí sa tomuto zákonu venujú, aby som mohol telegraficky zhrnúť teda zmeny, ktoré sú obsiahnuté v pozmeňujúcich návrhoch. Ďakujem.
Blanár, Juraj, podpredseda NR SR (2023-01-26):
Ďalší s faktickou poznámku pán poslanec Blcháč, nech sa páči.
Brocka, Július, poslanec NR SR (2010-07-08):
Ja zvolávam rokovanie výboru pre sociálne veci teraz ihneď po skončení ustanovujúcej schôdze vo výborovej miestnosti číslo 245 na druhom poschodí.
Číž, Miroslav, podpredseda NR SR (2015-03-11):
Ďakujem pekne. Teraz v rozprave na základe žiadosti podľa rokovacieho poriadku vystúpi pán spravodajca. Má slovo.
Glváč, Martin, podpredseda NR SR (2019-06-27):
Pán poslanec Vašečka.
B. Bugár, podpredseda NR SR: (2003-04-25):
(Hlasovanie.) Prítomných je 120 poslancov, za návrh 29, proti 52, zdržalo sa 34, nehlasovali 5. Konštatujem, že tento návrh nebol schválený Národnou radou. Takže, pán podpredseda.
Paška, Pavol, predseda NR SR (2012-08-03):
Pán Poliačik, rokujeme o návrhu vlády. Keď rokujete o príslušnom vládnom návrhu, ktorý je prerokovaný vo vláde a je príslušný gesčnému rezortu, môže navrhovať príslušný minister alebo minister, ktorý v zmysle uznesenia vládu zastupuje. Toto je návrh vlády na skrátené konanie, ktorýkoľvek člen vlády tu môže sedieť za vládu. Ďakujem.
Hrnčiar, Andrej, podpredseda NR SR (2018-06-19):
Pán poslanec Štarchoň.
Glváč, Martin, podpredseda NR SR (2019-09-17):
Ďalší v rozprave, pán poslanec Heger, nech sa páči.
Zmajkovičová, Renáta, podpredsedníčka NR SR (2013-02-05):
Ďakujem. Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. A keďže pán poslanec bol posledný, vyhlasujem všeobecnú rozpravu za skončenú. Pán minister, chcete zaujať stanovisko? Nech sa páči.
Šefčík, Marek, poslanec NR SR (2021-02-25):
Ďakujem za slovo. Pán Suja, nešlo o Rusov, samozrejme, išlo o príklad, ktorý je verejne známy s tým Černobyľom a o to, ako sa má zachovať zodpovedný štát. A my nemôžme, nemôžme len tak čakať, že dobre, však ututlávať a nepovedať ľuďom pravdu. Nadviažem potom na to ďalej. Kotleba, Mazurek, Mizík a Kotleba, vy hovoríte o liečení, že je dôležitá liečba. No lenže vo vašom podaní to je tak, že vy si ju vymyslíte, no ale to tak nemá fungovať, že vy poviete brómhexín a vodka, už je vybavené. To, to nemá fungovať na báze experimentovania takéhoto, ale vedeckých experimentov a tie sa robia. Ja verím, že aj tá liečba ide dopredu a že, že tie klinické štúdie ukážu, že toto a toto je dobré, tamto a tamto je zlé. Ja som si nedobre rozvrhol čas a ešte k tomu Ivermektínu doplním, že Rakúsko, ja som si to zisťoval, Rakúsko, Nemecko, Česko iba na predpis, žiadne voľné, že si kupujete a jete toho, koľko chcete, pretože niektorí ľudia, no vy by ste niektorých dokázali presvedčiť a oni by toho pojedli na kvantá a to je tá falošná, nie falošná zodpovednosť, ale falošná nádej, ktorú dávame tým ľuďom a im to môže viac ublížiť a ešte je tam veľmi dôležitá vec, že vy takýmto prístupom alebo keby to, keby sme to takto spravili, že voľný predaj, alebo že lekári predpisujte, je to v pohode všetko, tak vlastne prenášame tú zodpovednosť za zdravie na lekárov... (Prerušenie vystúpenia časomerom.)
Šimečka, Michal, podpredseda NR SR (2023-12-18):
Ďakujem pekne. Pán poslanec Hajko.
Laurenčík, Milan, podpredseda NR SR (2020-10-13):
Pán poslanec Ľuboš Blaha.
Laššáková, Jana, podpredsedníčka NR SR (2013-09-25):
Pán poslanec Štefanec, nech sa páči.
P. Paška, predseda NR SR: (2007-10-25):
(Hlasovanie). 81 prítomných, všetci boli za. Postúpili sme návrh zákona do tretieho čítania . Otváram rozpravu v rámci tretieho čítania. Pán Pelegrini, do rozpravy v treťom čítaní? Nie? Končím možnosť prihlásiť sa do rozpravy. Uzatváram ju a budeme hlasovať. Predseda výboru.
M. Číž, podpredseda NR SR: (2007-02-07):
(Hlasovanie.) Prítomných 131 poslancov, za návrh 75 poslancov, proti 53 poslancov, zdržali sa 3 poslanci. Konštatujem, že tento návrh sme schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania a zároveň sa pýtam, či niekto z poslancov chce podať návrhy podľa § 85 zákona o rokovacom poriadku? Ak nie, vážené kolegyne, kolegovia, vyhlasujem rozpravu za skončenú. Nech sa páči, pán spravodajca.
Šeliga, Juraj, podpredseda NR SR (2020-11-04):
Pán poslanec Záhorčák.
Zmajkovičová, Renáta, podpredsedníčka NR SR (2013-06-04):
S faktickými poznámkami štyria poslanci, uzatváram možnosť prihlásiť sa s faktickou poznámkou. Pán poslanec Viskupič.
T. Cabaj, podpredseda NR SR: (2009-12-10):
Slovo má pani poslankyňa Jarmila Tkáčová. Pripraví sa predseda výboru Jozef Halecký.
P. Hrušovský, podpredseda NR SR: (2002-03-21):
Panie poslankyne, páni poslanci, prosím, prezentujme sa. (Prezentácia.) Prítomných je 99 poslancov. Národná rada je schopná uznášať sa. Chcem vás páni poslanci informovať, že o ospravedlnenie svojej neúčasti na dnešnom rokovacom dni požiadali páni poslanci: na zahraničnej služobnej ceste je predseda Národnej rady Jozef Migaš, páni poslanci a poslankyne: Belohorská, Cuper, Ferkó, Gašparovič, Hamžík, Osuský, Paška a pani poslankyňa Záborská. Ďalej na dnešnom rokovaní 58. schôdze sa nezúčastní pán poslanec Maňka, Sládeček, pán poslanec Pavel Šťastný a Juraj Švec. Na 58. schôdzi Národnej rady overovateľmi budú poslanci Dušan Švantner a Jaroslav Slaný, náhradníkmi Marián Mesiarik a Ján Danko. 58. schôdza Národnej rady Slovenskej republiky bola zvolaná podľa čl. 83 ods. 2 Ústavy Slovenskej republiky a § 17 ods. 2 zákona o rokovacom poriadku na požiadanie skupiny 34 poslancov. Žiadosť o zvolanie schôdze ste dostali spolu s pozvánkou na schôdzu Národnej rady. Poslanci žiadajú na tejto schôdzi prerokovať návrh na vyslovenie súhlasu s vyslovením nedôvery vláde Slovenskej republiky. Podľa čl. 88 ods. 1 ústavy návrh na vyslovenie nedôvery vláde Slovenskej republiky alebo jej členovi prerokuje Národná rada vtedy, keď o to požiada najmenej pätina poslancov. Chcem vás páni poslanci informovať, že podľa § 24 ods. 3 zákona o rokovacom poriadku nemožno program schôdze doplniť alebo meniť, ak bola zvolaná podľa § 17 ods. 2 zákona o rokovacom poriadku na požiadanie aspoň jednej pätiny poslancov. Pán poslanec Petrák sa hlási s návrhom.
Blanár, Juraj, podpredseda NR SR (2022-05-03):
Pán poslanec Blaha s faktickou poznámkou.
Žiga, Peter, podpredseda NR SR (2024-05-21):
Prezentujme sa a hlasujme. (Hlasovanie.) 129 prítomných, 38 za, 78 proti, 13 sa zdržalo. Návrh sme neschválili.
Mojš, Milan, poslanec NR SR (2012-04-04):
Sľubujem. (Potlesk.)
Hlina, Alojz, poslanec NR SR (2015-09-25):
Áno, ďakujem veľmi pekne. Ja k tej skutočnosti, ktorú spomínala pani Žitňanská, že ja som to už spomínal včera, že pri spotrebiteľskej agende sme to prešli naozaj ako úplne bezvýznamné záležitosti a dneska je fakt veľká vec z pohľadu nejakej zmeny a som rád, že aké-také dekórum tomu celému dala pani Žitňanská, že aspoň sa tomu venujeme. Ja sa snažím vyhodnotiť možno aj, že čo k tomu prispelo, možno aj do budúcna, že ak je schôdza so 170 bodmi programu, tak reakcia poslancov je taká, že nebudú asi diskutovať? Že idú radšej variť guláše? Lebo ja mám pocit, že už varia poväčšine niektorí kolegovia guláše, a pritom sú tu fakt veci, ktoré si zaslúžia nie samoúčelne pozornosť, ale významovo. Ja, tá spotrebiteľská agenda, ktorá tu prešla v tomto parlamente, je zlá. Má proste veľké nedostatky, treba na to upozorniť. Ja som zvedavý, že či do druhého čítania sa niečo zapracuje. Ale niektorí už varia guláše, niektorí sa mentálne nastavili, je to veľká a ťažká schôdza a nech to prebehne rýchlo. Však ja mám pocit, že my budúci týždeň skončíme. Však my po necelých dvoch týždňoch dneska prebehneme 100 bodov vládnej agendy. To je rekord proste. Hovorím, nehovorím o samoúčelnom rozprávaní, ale o akej-takej diskusii k dôležitým zákonom, ktoré ovplyvňujú našu spoločnosť. A toto tu ja postrádam úplne enormne. Ďakujem.
Bugár, Béla, podpredseda NR SR (2011-10-11):
Ďakujem pekne, pán predseda. Pán poslanec, viete, že ja sa zúčastňujem každej koaličnej rady, koaličného rokovania, aj včera som tam bol. Hovoríte o kompromisoch. Máte pravdu. Hľadali sme dosť dlho kompromis, dokonca včera na koaličnej rade ja som navrhol do toho návrhu SDKÚ, aj do návrhu pani premiérky, aby právo veta pre každého, nielen pre stranu SaS, pre každého tam bola. Právo veta, aby tam bolo právo veta pre každú stranu. Hovoríme o dočasnom eurovale, nebolo to prijaté. Takže, keď hovoríte, že vy štyria ste sa nemohli alebo nechceli ste sa dohodnúť, treba vedieť, kto to odmietol. Samozrejme, že musíme odmietnuť to, keď niekto hovorí, že súhlasíme, ale samozrejme, čo sa týka trvalého eurovalu, tak v tom momente ale vy tiež budete musieť hlasovať tak, ako my chceme. To nie je o kompromisoch. To je práve o tom, ako neschváliť v tomto prípade euroval a poprípade nepodporiť pani premiérku. A nie, nemôžete povedať, že vy štyria za to môžete. Vy ste súčasťou tejto vládnej koalície. Teraz ste tu vystupovali, ako keby ste neboli súčasťou. Ale to je absolútne jedno, či ste členom klubu, alebo nie ste členom klubu, ale ste súčasťou našej vládnej koalície. Nesúhlasím s tým, čo ste hovorili, že ak niekto položí túto vládu, tak toto je „ujo testosterón“. Ja si to nemyslím. Je to nezodpovednosť a neschopnosť, neochota hľadať kompromis, v tomto súhlasím, ale nie z našej strany.
Hrušovský, Pavol, podpredseda NR SR (2010-12-14):
Hlasujeme. (Hlasovanie.) 144 prítomných, 79 za, 2 proti, 63 sa zdržalo. Návrh zákona do druhého čítania sme schválili. Prosím, ďalší návrh.
Kollár, Boris, predseda NR SR (2022-12-06):
S ďalšou faktickou pán poslanec Kremský.
Pleštinská, Zita, poslankyňa NR SR (2020-06-04):
Chcem sa opýtať na tunel Višňové. Aké sú tam vlastne problémy, a hlavne pri tom verejnom obstarávaní teraz, a ako to vidíte reálne, že by sa mohlo opäť pokračovať vo výstavbe? Viem, že zastupujete, tak neviem, či mi budete vedieť odpovedať, ale...
Mizík, Stanislav, poslanec NR SR (2016-09-12):
Ďakujem za slovo. Pán minister, budem stručnejší a tvrdší, ako pán Simon. Váš návrh je kombinácia drzosti a idiotizmu, dajte ho preč. Ďakujem.
Paška, Pavol, predseda NR SR (2014-11-09):
Pán poslanec Mihál, vaša reakcia?
Ľ. Vážny, minister dopravy, pôšt a telekomunikácií SR: (2006-09-07):
Takto na pohľad sa to zdá veľmi jednoduché, ale je za tým kus roboty ohľadne legislatívy, ohľadne aproximácie tej legislatívy aj súladu so smernicami Európskej komisie, ale budeme na tom pracovať a myslím si, že do roka vyriešime aj tento problém ohľadne preťažovania našich ciest nápravovými tlakmi, neúmernými nápravovými tlakmi kamiónovej dopravy. Ďakujem.
Sulanová, Magdaléna, poslankyňa NR SR (2023-05-18):
Informácia výboru neobsahuje žiadne pozmeňujúce a doplňujúce návrhy. Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslanca Tomáša Tarabu.
J. Tkáčová, poslankyňa: (2003-10-24):
Prosím, dajte o tom hlasovať.
Bugár, Béla, podpredseda NR SR (2016-12-06):
Na vystúpenie poslanca s faktickými poznámkami nikto. Takže pán poslanec Grendel, nech sa páči, ako ďalší vystupujúci v rozprave.
Gröhling, Branislav, poslanec NR SR (2023-12-13):
Pán predsedajúci, môj návrh je prerušiť rokovanie parlamentu z dôvodu toho, že nie sú splnené podmienky pre ďalšie rokovanie Národnej rady. A odôvodnenie je, že vy ste zodpovedný za vedenie tejto časti schôdze, takže vy nesiete tú zodpovednosť, že my nevieme predložiť pozmeňujúci návrh. Tak neviem, že či sa ideme tu dohadovať nejakým spôsobom, že kto dodržuje zákon, alebo kto ho nedodržuje a rokovací poriadok. Za toto ste zodpovedný vy, že nám znemožníte to, že nemôžme predložiť pozmeňujúci návrh. Tak nám potvrďte, že niečo takéto chcete urobiť.
Fecko, Martin, poslanec NR SR (2012-09-13):
Ďakujem pekne. Iba chcem pripomenúť, aby sa mi nerozbehli všetci poslanci, že dnes je výjazdové rokovanie členov výboru pre kontrolu NBÚ a mikrobus bude pristavený o 12.15 hod. pred Národnou radou. Ďakujem pekne.
Pellegrini, Peter, predseda NR SR (2015-09-30):
Prezentujme sa a hlasujme o tom, že postúpime tento návrh zákona do druhého čítania. (Hlasovanie.) Prítomných 133 poslancov, za hlasovalo 59, proti boli 5, zdržalo sa 69. Konštatujem, že sme nepostúpili tento návrh zákona do druhého čítania. Pán poslanec Švejna, poprosím vás, aby ste uviedli hlasovanie v prvom čítaní o návrhu poslancov Zajaca, Figeľa a Hrušovského na vydanie zákona, ktorým sa mení a dopĺňa zákon č. 171/2005 Z. z. o hazardných hrách, tlač 1745, bod 166 schváleného programu. Nech sa páči, máte slovo. (Hlasovanie o návrhu poslancov Národnej rady Slovenskej republiky Pavla Zajaca, Jána Figeľa a Pavla Hrušovského na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov , tlač 1745.)
Kyselica, Lukáš, poslanec NR SR (2022-12-13):
Hlasovanie bude dnes o jedenástej.
I. Šulaj, poslanec: (2004-09-07):
Nechcem hovoriť o DPH, ktorú budeme prednášať o jeden alebo o dva dni. Chcel by som upozorniť len na novelu zákona o spotrebnej dani z minerálneho oleja, kde pán minister bude vystupovať aj s problematikou tzv. energetických daní, kde kvázi energetické komodity budú vystupovať v časovom priebehu, myslím, že je to asi od roku 2007, ako samostatné spotrebné dane, ktoré následne budú zdanené 19-percentnou daňou z pridanej hodnoty, pretože poznáme len túto sadzbu alebo oslobodenie od DPH. Bude to skutočnosť, ktorá bude zase vplývať na inflačné tendencie, ktoré sú veľmi vysoké v tomto štáte. A bude to znamenať ešte väčšie daňové zaťaženie pre obyvateľov štátu. To je možnože ekonomicko-politický rozmer tejto dane. Chcel by som však upozorniť ešte na pragmatický rozmer. A to je problematika § 19, vzniku daňovej povinnosti. Možnože niektorí tí, ktorí sledujete odborne problematiku DPH, asi viete, že som vystupoval na túto tému v Národnej rade vtedy, keď sme schvaľovali zákon o dani z pridanej hodnoty a jeho novelu, a upozorňoval na opakované plnenia, kde vzniká problém vzniku daňovej povinnosti. Vtedy mi bolo odpovedané, že to riešenie, ktoré je navrhované v zákone, je správne. A vlastne konštatuje sa tam tá skutočnosť, že pri opakovanom plnení nastáva vznik daňovej povinnosti v tom období, keď je platba zaplatená, nie ako to bolo v predchádzajúcich rokoch, nie najneskôr do obdobia platby. S týmto vznikli ďalšie daňové problémy, ktoré sa prejavovali v našom štáte a prejavujú predovšetkým pri veľkých monopoloch, ako sú telekomunikácie, EuroTel, Orange, plynárenstvo a tak ďalej. Ak vtedajšie riešenie, ktoré vysvetľoval pán minister, bolo správne, pýtam sa, prečo meníme teraz zákon a § 19 a dostávame ho do nového iného znenia. „Daňová povinnosť vzniká posledným dňom kalendárneho mesiaca, v ktorom bola služba dodaná,“ je to v bode 16, „najneskôr posledným dňom obdobia, na ktoré sa platba za opakovane alebo čiastkovo dodávaný tovar alebo službu vzťahuje.“ Myslím si, že toto nám znova môže priniesť rôzne metodické problémy. Predpokladám, že ak sa navrhovaný zákon dostane do druhého čítania, tak aj tento § 19 bude nejakým spôsobom správne po metodickej stránke upravený a bude vyhovovať tak podnikateľskej verejnosti, ako aj štátu. Ďakujem.
Paška, Pavol, predseda NR SR (2014-07-09):
Pekné popoludnie, vážené panie poslankyne, vážení páni poslanci. Budeme hlasovať o prerokovaných bodoch programu. Poprosím pani poslankyňu Vaľovú, aby uviedla v druhom čítaní hlasovanie o vládnom návrhu zákona o sociálnej práci. (Hlasovanie o vládnom návrhu zákona o sociálnej práci a o podmienkach výkonu niektorých odborných činností v oblasti sociálnych vecí a rodiny a o zmene a doplnení niektorých zákonov , tlač 975.)
Tomanová, Viera, poslankyňa NR SR (2015-01-29):
Ďakujem pekne, pani predsedajúca. Ja len chcem pripomenúť pánovi Švejnovi, že dalo by sa veľmi veľa hovoriť o tom, keď hovorí, že SMER mal donekonečna záujem nabúravať systém II. piliera. Nie je to pravda. Vždy som uznávala I., II. pilier ako spojené nádoby a III. pilier, teda, poviem, doplnkové dôchodkové sporenie ako nadstavbu. Ale, pán Švejna, zabudli ste hovoriť o existencii či neexistencii kapitálového trhu ako takého na Slovensku. To je jedna dôležitá vec. A treba si uvedomiť, že keby tento trh skutočne existoval, tak by to vyzeralo úplne inak. A vôbec aj v Európe ako takej môžeme hovoriť o problémoch z hľadiska existencie či neexistencie kapitálového trhu a jeho výnosnosti. Treba hovoriť o nevybilancovaní fondov v systéme sociálneho poistenia, a to najmä vo vzťahu k novozavedenému spôsobu výpočtu výšky dôchodku, neriešení zhruba 200-tisíc, neviem, či to nebude až 300-tisíc, tzv. starodôchodcov, to sú tí, ktorí odišli do dôchodku ešte podľa starého zákona o sociálnom zabezpečení. A potom taktiež určite by bolo potrebné hovoriť aj o zlej novele upravujúcej anuitnú časť, tom, čo ste dnes hovorili. Ja netvrdím, že nemáte v niektorých veciach pravdu, určite to netvrdím, ale treba hovoriť o tom, že pôvodne nastavená anuita, tak ako bola v zákone uzákonená v roku 2004, bola nevykonateľná, pán Švejna. A bolo ju treba nahradiť. A všetci ľudia, ktorí mali záujem, a odborníci aj politici mohli na tomto participovať s ministerstvom práce.
M. Hort, poslanec: (2002-07-04):
Čo sa týka pána Eichlera, na rozdiel od vás ja mu tie peniaze nezávidím, pretože pokiaľ štatistiky neklamú, tak z 11-miliardového prepadu dostal VSŽ-ku do plusových čísiel, ale čo je dôležitejšie, zrušil všetky vaše dovtedy existujúce tunely. Ďakujem pekne.
Paška, Pavol, predseda NR SR (2012-07-02):
Ďakujem, pán navrhovateľ. Pán spravodajca, chcete sa vyjadriť? Nie. Prerušujem rokovanie o tomto bode. Budeme pokračovať prvým čítaním o návrhu pánov poslancov Martina Fronca, Pavla Hrušovského a Pavla Abrhana na vydanie zákona č. 597 o financovaní základných škôl, stredných škôl a školských zariadení. Je to tlač 90. Poprosím teraz pána poslanca Fronca, aby uviedol za navrhovateľov tento návrh zákona. (Rokovanie o návrhu poslancov Národnej rady Slovenskej republiky Martina FRONCA, Pavla HRUŠOVSKÉHO a Pavla ABRHANA na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 90.)
Kažimír, Peter, podpredseda vlády a minister financií SR (2015-11-10):
Súhlasím s tým, že umožnenie voľného prenosu účtu s tým, že o všetko sa v podstate musí postarať banka, to znamená, ak dneska svojím spôsobom kritizujeme samých seba, že sme veľmi konzervatívni v tom, že aj keď nie sme často spokojní so službami tej-ktorej banky, ale sme tam 10-15 rokov klientmi, tak je to kľúčové preto, lebo nás zaťažuje administratívna náročnosť prevodných príkazov, inkás, podobne. To, čo sa má udiať od budúceho roku, je, ak to rozhodnutie nastane, to znamená, ak vás naozaj nejaká banka vytočí do bezvedomia, rozhodnete sa ísť inam, navštívite pobočku a urobíte si rozhodnutie, že si prevádzate celý balík služieb do inej komerčnej banky, a tá banka to musí urobiť za vás. Je to naozaj veľmi podobný princíp ako v prípade telekomunikačných providerov. Takže toto je jedna oblasť, ktorá určite pomôže konkurencii a súťaživosti na trhu v oblasti, ktorá sa vyznačuje absolútnou asymetriou, asymetriou informovanosti medzi poskytovateľom a prijímateľom tých služieb. A obeťou je často klient. To, čomu sa venujeme my, je poplatková politika. To znamená, môžu byť, môžu byť otázky o tom, aká veľká množina ľudí túto možnosť využije. Ale naozaj ak sa naprieč politického spektra, naprieč odbornej verejnosti a tretieho sektora sa dostaneme k plnej informovanosti, to znamená, ak si ľudia upracú sami doma, ak si pozatvárajú účty, ktoré majú zbytočne pozabúdané v rozličných komerčných bankách, a tieto banky ich vlastne zaťažujú každý mesiac naozaj hodnotou 5, 6, 7 eur mesačne, sú také tiché výdavky, ktoré možno mnohí ani neevidujeme, ak si tieto účty pozatvárajú a každý si otvorí jeden platobný účet, tak môže mať buď podľa svojho príjmového testu takýto účet zadarmo, alebo maximálne za tri eurá. A tu vás upozorňujem, že rozsah tých služieb je de facto absolútny. To znamená, ak dnes ste zvyknutí, za to, že v bankomate musíte platiť za každú operáciu, tak toto bude vlastne v súlade tohto balíka. Každá operácia na pobočke, či už s hotovosťou alebo z hľadiska trvalého príkazu alebo homebankingu, všetko musí byť v balíku služieb, ktorý indikujeme. Preto to voláme revolúcia v poplatkoch v bankách. Ďakujem veľmi pekne.
M. Číž, podpredseda NR SR: (2007-12-07):
Vážené kolegyne, kolegovia, ďalším bodom programu je druhé čítanie o vládnom návrhu zákona o environmentálnom navrhovaní a používaní výrobkov využívajúcich energiu (zákon o ekodizajne) . Vládny návrh zákona ste dostali pred prvým čítaním ako tlač 405 a spoločnú správu výborov máte pod číslom 405a. Opäť poprosím pána ministra, aby tento návrh zákona odôvodnil. Máte slovo, pán minister.
T. Cabaj, podpredseda NR SR: (2010-02-09):
Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách v znení neskorších predpisov a o zmene zákona č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač č. 1410, návrh na jeho pridelenie na prerokovanie výborom je v rozhodnutí predsedu 1439. Opäť poprosím pána ministra Chovana, aby tento vládny návrh zákona uviedol.
Hrnčiar, Andrej, podpredseda NR SR (2019-05-17):
Poslanec Matovič nie je v rokovacej sále, pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Zimenová.
B. Bugár, podpredseda NR SR: (2005-05-25):
(Hlasovanie.) Prítomných 137, za 38, zdržalo sa 97, nehlasovali 2. Konštatujem, že bod 10 sme neschválili. Pán poslanec, mali by sme hlasovať o bodoch 3 až 9.
Kamenický, Ladislav, poslanec NR SR (2016-04-18):
Ďakujem. Ja by som chcel poprosiť členov výboru pre financie a rozpočet o to, aby sme sa stretli ihneď, č. dverí 31, kde bude ustanovujúca schôdza výboru a potom sa dohodneme následne o, hneď bude výbor na prerokovanie programového vyhlásenia vlády. Ďakujem.
Bugár, Béla, podpredseda NR SR (2016-12-08):
Pán poslanec, chcete položiť doplňujúcu otázku? Nech sa páči.
Dostál, Ondrej, poslanec NR SR (2018-09-18):
V rozprave vystúpili dvaja poslanci. Pán predsedajúci, dajte, prosím, hlasovať o tom, že Národná rada prerokujem návrh zákona v druhom čítaní.
Grendel, Gábor, podpredseda NR SR (2022-06-16):
Teraz vystúpi v rozprave pani poslankyňa Denisa Saková, pripraví sa pán poslanec Matúš Šutaj Eštok. Čo sa deje? (Ruch v sále.) Tak sa ospravedlňujem, nevšimol som si, že už máme toľko hodín. Prerušujem schôdzu. Presne. Takže prerušujem túto schôdzu, zajtra ráno pokračujeme riadnou júnovou schôdzou s termínovanými bodmi. (Prerušenie rokovania o 18.59 hodine.)
Ďuriš Nicholsonová, Lucia, podpredsedníčka NR SR (2019-06-24):
S reakciou na faktické, pán poslanec Osuský.
Blanár, Juraj, podpredseda NR SR (2021-11-03):
Ďalší v rozprave vystúpi pán spravodajca Patrick Linhart, nech sa páči, máte slovo.
J. Budaj, poslanec: (2002-03-13):
I. Presperín, podpredseda NR SR: Hlasujeme o bode č. 9 s odporúčaním gestorského výboru neschváliť. Hlasujte, prosím, (Hlasovanie.) Prítomných 99 poslancov, 9 za, 57 proti, 31 sa zdržalo, nehlasovali 2. Návrh č. 9 nebol schválený. Ďalej.
Suchánek, Alan, poslanec NR SR (2017-03-28):
Ďakujem za slovo. Pani podpredsedníčka, v tom vystúpení to bolo výstižné. Aj celá charakteristika situácie, aj to slovo oklam. Máte absolútnu pravdu, že premiér Fico chcel prebrať iniciatívu a získať na tom politické body. To by mi nevadilo, pretože ten účel, že by sa to, že by sa tie Mečiarove amnestie zrušili, to by som, to by som ja vedel prežiť a s tým by som vedel žiť. Čo tam ja vidím práve to ďalšie, čo ste pomenovali. Tie riziká toho celého až do možno neúspešného konca a úplne zhatenia všetkých možností. Či už je to tým, že vznikajú nebezpečné precedensy tvorby nových ústavných nariadení a dávanie, dávanie Ústavnému súdu nadradenosť nad, nad Národnou radou. To sú podľa mňa tie práve tie veľké nebezpečenstvá a ja som tieto dve otázky položil aj pani ministerke a neodpovedala na ňu. Radšej, radšej nepovedala. Tomu sa vyhla.
Laurenčík, Milan, podpredseda NR SR (2021-02-04):
Ďakujem veľmi pekne. To bola jediná interpelácia z ústne prihlásených poslancov. Chcem sa teraz spýtať členov vlády, či niektorí z nich chce odpovedať na interpelácie poslancov ihneď. Páni ministri? Nikto nechce odpovedať. Preto vyhlasujem tento bod programu za skončený. Samozrejme, odpovede na interpelácie poslancov dostanete písomne, a to v stanovenej lehote do 30 dní. Vážené panie poslankyne, vážení páni poslanci, my budeme pokračovať v popoludňajšom rokovaní šiesteho dňa 23. schôdze Národnej rady Slovenskej republiky ďalším bodom programu, ktorým je druhé čítanie o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov . Vládny návrh zákona má tlač 326 a spoločná správa výborov má tlač 326a. Nech sa páči, pán minister práce, prosím, odôvodnite tento vládny návrh zákona. Pán minister, rečnícky pult je váš. Nech sa páči.
Blanár, Juraj, podpredseda NR SR (2021-06-23):
S faktickou poznámok pán poslanec Radovan Sloboda.
Číž, Miroslav, podpredseda NR SR (2014-12-12):
No, neni jednoduché vystúpiť v tejto sále, skutočne, ale teda len veľmi krátko. Pán Hlina, predsa len, no, naozaj pýcha a znižovanie alebo nebodaj defraudovanie vlastnosti kolegov je nepekné. Môj problém je, že som naozaj strávil celý svoj profesionálny život jednak 10 rokov v akademickom prostredí a 25 rokov v prostredí Národnej rady a som zúfalý z toho, čo sa tu deje, a neviem, ako to mám inak urobiť, ak vám iba poviem to, čo cítim, a nesiem si teda na chrbát všetky tie ďalšie poznámky, ktoré tu sú. A verme mi, že neni mi to príjemné a rád by som skôr akademizoval a porozprával sa o kdečom. Verte mi, že myslím si, a to je pravda, sebavedome, že mal by som o čom. Ale dobre teda, odložme to. Pán Hraško, no, zúfalo sa ja snažím napojiť na váš môj spôsob myslenia, nedokážem to, ale sľubujem, že sa budem snažiť aj naďalej. A nechcem byť osobný, len... (Reakcia z pléna.) Áno, veď iste zvlášť vo faktickej vám ich zodpoviem, však to nie je žiadny problém pre mňa. Škoda len. Môj problém je, že ako pedagóg, 10-ročný, som sa snažil formulovať predpoklady dobrého vládnutia. Ale ešte teraz, teda aj vaším pričinením, kedy ste ma zvolili, som strávil časť svojho pracovného času aj v Európskej únii a snažil som sa teda tie procesy trošičku podrobne skúmať, za akých podmienok má Slovensko predpoklady, aby si vedelo uhájiť svoje záujmy. Pán Hlina, nepochybne možno aj vy ste už boli v Bruseli a zasadili ste sa vašimi aktivitami, neviem, čo všetko ste tam robili, ale aj tuším vás chceli zavrieť alebo neviem, áno, čiže aj toto je zrejme efektívny spôsob a nech sa páči, nech to podporuje, kto chce, a nechajte teda fungovať aj tento druhý akademický, ktorý vychádza z politických skúseností, a teda z tých relatívne štandardných, doteraz platných spôsobov, ako sa dá robiť dobre politika. Nič iné si neželám, len aby sme trošku, prepánajána, tu rozprávali zmysluplne. Nič viac, nič menej.
Borec, Tomáš, minister spravodlivosti SR (2015-06-25):
Ďakujem veľmi pekne, pani predsedajúca. Dobré ráno, vážené pani poslankyne, poslanci. Dovoľte, aby som predložil na rokovanie Národnej rady zákon, ktorý bol vypracovaný na základe plánu legislatívnych úloh vlády Slovenskej republiky a uviedol stručne jeho zámer. Zámer predloženia je teda zabezpečenie riadnej aplikácie Nariadenia Európskeho parlamentu a Rady č. 650/2012 o právomoci, rozhodnom práve, uznávaní a výkone rozhodnutí, prijatí a výkone verejných listín v dedičských veciach a o zavedení európskeho osvedčenia o dedičstve v praxi. Návrh zákona zároveň obsahuje riešenia aktuálnych aplikačných problémov v praxi notárov a precizovanie právnej úpravy, ako je nezlučiteľnosť funkcie, výberové konanie, zastupovanie, náležitosti notárskej zápisnice, komunikácia s účastníkom alebo inou prítomnou osobou podľa zákona, ktorá neovláda jazyk, v ktorom sa spisuje notárska zápisnica. Ďalej osvedčenie vyhlásenia o vydržaní, notárska úschova, disciplinárna zodpovednosť. Toto sú všetko veci, ktoré sú riešené z hľadiska aplikačnej praxe. Návrh zákona taktiež odstraňuje aplikačné problémy v konaní s cudzím prvkom a dochádza k novelizácii týmto návrhom aj zákona č. 99/1963 Zb. Občiansky súdny poriadok, ďalej zákona č. 97/1963 Zb. o medzinárodnom práve súkromnom a procesnom, ako aj zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov. Tento predkladaný návrh zákona bude mať pozitívny vplyv na štátny rozpočet, nebude mať žiaden vplyv na rozpočty obcí a rozpočty vyšších územných celkov ani na iné spoločenské oblasti sledované v doložke vybraných vplyvov. Toľko z mojej strany úvodom. Chcem vás poprosiť po prerokovaní tohto návrhu o schválenie. Ďakujem pekne.
Kondrót, Maroš, poslanec NR SR (2019-03-27):
Ďakujem za slovo, pani predsedajúca. Vážené pani poslankyne, vážení páni poslanci, vážený pán minister, Výbor Národnej rady Slovenskej republiky pre hospodárske záležitosti ma určil za spravodajcu k predloženému vládnemu návrhu zákona, tak ako bol predstavený pánom ministrom. Máme ho pod tlačou 1335. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny, výbor pre financie a rozpočet a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 3. mája a v gestorskom výbore do 7. mája 2019. Pani predsedajúca, otvorte, prosím, všeobecnú rozpravu.
Valocký, Jozef, poslanec NR SR (2020-10-20):
Dobre. Tak, pardon. Pani predkladateľka, v čom je problém, aby sme hlasovali zajtra o 11.00 hod.? Povedzte mi, v počtoch alebo v taktike hlasovania, v čom je problém, však si to kľudne prečítame a zajtra o 11.00 hod. povedzte, že za to hlasujeme, a žiadny problém nie je. Ďakujem pekne.
Bugár, Béla, podpredseda NR SR (2017-04-05):
Ďakujem pekne. Teraz dávam slovo pánovi poslancovi Beluskému, aby za gestorský výbor pre hospodárske záležitosti nás informoval o prerokovaní tohto návrhu vo výbore, nech sa páči.
Bugár, Béla, podpredseda NR SR (2011-10-11):
Na vystúpenie pána podpredsedu Fica s faktickými poznámkami sa prihlásili štyria. Končím možnosť sa prihlásiť do faktických poznámok. Pán poslanec Matovič.
Číž, Miroslav, podpredseda NR SR (2015-02-05):
Isteže ambíciu, že vaše slová budú korektné a empaticky pochopené, asi nemôže mať skoro nikto. Ale predsa len niekoľko vecí. Teda dve. Prvá zásadná, pán Droba a iní kolegovia, naši voliči si zaslúžia, aby ich reprezentovali páni poslanci na základe programov, ktoré im predložili a ktorým tí voliči uverili. To znamená, že pravdepodobne nikto z vás nemôže vážne hovoriť o tom, že tento stav, kde je najväčší klub opozičný, je klub nezávislých poslancov, je pre Slovensko ideálny a treba vytvárať podmienky, aby sa mohol prípadne ešte rozrastať. To znamená, že pravdepodobne asi, ak chceme vážne rozprávať o parlamentarizme, musíme tieto veci zhodnocovať, my do týchto procesov nevstupujeme, aj keď som presvedčený, že diskusie o rokovacom poriadku o novele rokovacieho poriadku a o štandardizácii by korektnú a empatickú diskusiu potrebovali. V tejto atmosfére to nepôjde, ale pevne verím, že v najbližších týždňoch sa takáto atmosféra vytvorí.
Pellegrini, Peter, predseda NR SR (2015-03-10):
Ďakujem, pán predseda, za podanie informácie. Otváram rozpravu o tomto bode programu. Pýtam sa, či sa niekto do rozpravy hlási. Nedostal som žiadnu písomnú prihlášku. Pýtam sa preto, či sa niekto chce prihlásiť do rozpravy ústne. Pán poslanec, prihlásený do rozpravy ústne, či procedurálny? Dobre, v poriadku. Takže vyhlasujem rozpravu za skončenú, nakoľko sa nikto do rozpravy neprihlásil. Teraz vám, pán predseda, dávam možnosť, aby ste, či, pán poslanec, aby ste uviedli váš procedurálny návrh. Zapnite, prosím, pánovi poslancovi. Nech sa páči.
Dostál, Ondrej, poslanec NR SR (2020-05-13):
Pani poslankyňa Záborská, no ja si dovolím upresniť ten prípad partnera z Nového Zélandu. Jednak nesmeroval k tomu, že by sa malo, mali uznať ten vzťah na účely rovnocenného vzťahu povedzme manželstva párov rovnakého pohlavia aj, aj v Slovenskej republike. Tam išlo iba o udeľovanie pobytu a samozrejme, že to mohlo byť riešené možno aj v rámci daného právneho stavu alebo zmenou právneho stavu, napríklad zmenou zákona o pobyte cudzincov alebo zmenou zákona o matrikách bez toho, aby sa zaviedol do slovenského právneho poriadku, ja neviem, buď manželstva párov rovnakého pohlavia alebo, alebo registrované partnerstvá. To je normálne reálny problém, s ktorým sa niektoré páry stretávajú, že nemajú ho, pokiaľ ten druhý, druhý je z krajiny Európskej únie, ale pokiaľ, pokiaľ je z krajiny mimo Európskej únie, tak má problém. Dokonca keby to bol občan iného členského štátu Európskej únie, ktorý u nás žije a má partnera z Nového Zélandu, tak nemá ten problém. U nás, u nás ten problém má. Čiže to je anomália, na ktorú upozornila pani verejná ochrankyňa, ochrankyňa práv. My sme navrhli aj zákon, ktorý bol veľmi zdržanlivý. Samozrejme, že neprešiel. Takže ja si myslím, že je úlohou verejnej ochrankyne práv poukazovať na prípady, keď dochádza k porušovaniu základných práv aj v situácii, keď uplatňovaniu tých práv bráni legislatíva, a v tej správe je niekoľko odporúčaní, ako zmeniť legislatívu, čo môžme urobiť my, aby k tomu porušovaniu práv nedochádzalo.
P. Hrušovský, podpredseda NR SR: (2002-02-01):
Pýtam sa pánov poslancov, či sa chce niekto prihlásiť do rozpravy k prerokúvaným medzinárodným zmluvám medzi Slovenskou republikou a Bulharskou republikou o sociálnom zabezpečení, Slovenskou republikou a Kanadou o sociálnou zabezpečení, Slovenskou republikou a Holandským kráľovstvom o exporte dávok sociálneho zabezpečenia (a dodatku k nej). Konštatujem, že nie je to tak, preto vyhlasujem rozpravu o tomto bode programu za skončenú. Ďakujem pánovi ministrovi, pani poslankyni za spoluprácu pri prerokúvaní týchto bodov programu. Páni poslanci, prerušujem rokovanie 54. schôdze Národnej rady Slovenskej republiky. Budeme pokračovať v utorok o 13.00 hodine. Prajem vám všetkým šťastnú cestu domov, príjemnú sobotu, nedeľu a šťastný návrat v utorok na rokovanie 54. schôdze Národnej rady. Dovidenia. V utorok budeme začínať rokovanie schôdze hlasovaním o návrhu na voľbu šiestich kandidátov na vymenovanie za sudcov Ústavného súdu Slovenskej republiky, hlasovaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 282/1993 Z. z. o zmiernení niektorých majetkových krívd spôsobených cirkvám a náboženským spoločnostiam, a ďalšími bodmi programu, tak ako sme ich schválili na 54. schôdzi. (Prerušenie rokovania o 12.11 hodine.)
Žiga, Peter, podpredseda NR SR (2023-11-14):
S reakciou na faktické poznámky pán poslanec Krúpa. Poprosím technikov, aby zapojili pána poslanca Krúpu.
Fecko, Martin, poslanec NR SR (2023-05-10):
Teraz budeme hlasovať o pozmeňujúcom a doplňujúcom návrhu pána poslanca Svrčeka. Dajte, prosím, hlasovať o tomto pozmeňujúcom a doplňujúcom návrhu.